tomron87/hebrew-wikipedia-sentences-corpus huggingface dataset:
ב-20 במאי 2004, הנבחרת שיחקה במשחק צדקה נגד נבחרת העולם בסטאד דה פראנס לציון יובל ה-100 לפיפ"א, בו הפסידה 3-2.
באולימפיאדת אתונה ב-2004, המשחק הראשון בשלב הבתים נגמר בניצחון 8-0 על סין, כשבירגיט פרינץ כובשת רביעייה.
במשחק השני, הגרמניות ניצחו את מקסיקו 2-0. רבע הגמר נגד ניגריה היה משחק קשה, אך תודות לשערים של סטפי ג'ונס וקוני פוהלרס הנבחרת העפילה לחצי הגמר נגד ארצות הברית.
במשחק, האמריקאיות נקמו על ההפסד במונדיאל שנה קודם לכן.
כריסטין לילי העלתה את ארצות הברית ליתרון, ואיזבל בכור הובילה את המשחק להארכה, בה הת'ר או'ריילי כבשה את שער הניצחון.
במשחק על מדליית הארד גרמניה ניצחה את שוודיה תודות לשער של רנטה לינגור.
נכון ל-5 באפריל 2025. השחקניות המודגשות עדיין פעילות בקבוצותיהן.
נבחרת דרום אפריקה בכדורגל, הידועה בכינויה "Bafana Bafana", היא נבחרת הכדורגל הלאומית של דרום אפריקה.
מנוהלת על ידי התאחדות הכדורגל של דרום אפריקה.
הנבחרת הלאומית הושעתה לראשונה מפיפ"א בשנת 1962, בעקבות משטר האפרטהייד שהונהג על ידי ממשלת דרום אפריקה.
הנבחרת הוחזרה לפיפ"א כעבור שנה, אך לאחר שראשי התאחדות הכדורגל בדרום אפריקה בחרה לשלוח למוקדמות מונדיאל 1966 נבחרת של שחקנים לבנים בלבד, ולשלוח למוקדמות מונדיאל 1970 נבחרת של שחורים בלבד, הושעתה הנבחרת שנית בשנת 1974. בשנת 1976, עם פרוץ המהומות בסווטו, הנבחרת הוצאה רשמית מפיפ"א.
בשנת 1991, עם סיום משטר האפרטהייד בדרום אפריקה, הוחזרה הקבוצה רשמית לפיפ"א, ושיחקה את משחקה הראשון מזה זמן רב, ב-7 ביולי 1992, נגד קמרון, משחק שאותו ניצחה בתוצאה 0:1.
לאחר שובה של דרום אפריקה לפיפ"א, העפילה הנבחרת לשני מונדיאלים, 1998 ו-2002, אך בשניהם לא התקדמה מעבר לשלב הבתים.
כמו כן, זכתה הנבחרת בשנת 1996 בגביע אפריקה לאומות.
בשנת 2010 ארחה דרום אפריקה את מונדיאל 2010, המונדיאל הראשון שנערך באפריקה.
היא הוגרלה לבית א' ביחד עם , ו.
דרום אפריקה סיימה בתיקו 1 - 1 במשחק מול מקסיקו, שהיה גם משחק הפתיחה של המונדיאל.
לאחר מכן נוצחה על ידי אורוגוואי בתוצאה 0 - 3, ובמחזור השלישי והאחרון של שלב הבתים ניצחה את צרפת 2 - 1, שגרם להדחת צרפת, שסיימה במקום השני במונדיאל 2006. למרות זאת סיימה דרום אפריקה במקום השלישי בבית, והייתה לנבחרת המארחת הראשונה בתולדות המונדיאלים שלא עוברת את השלב הראשון.
שנהסיבובמשחקיםניצחונותתיקו*הפסדיםשערי זכותשערי חובה 2005רבע גמר41307 6סה"כהופעה אחת413076
נבחרת גמביה בכדורגל, הידועה בכינוייה "העקרבים", היא נבחרת הכדורגל הלאומית של גמביה.
מלך השערים של הנבחרת הוא אסאן סיסאי, שהבקיע 11 שערים (נכון ל-22 בדצמבר 2021).
לוגו מייצרת מדים מדינת מוצא תקופה Saller 2021–הווה
נבחרת דנמרק בכדורגל נשים היא נבחרת כדורגל הנשים הלאומית של דנמרק.
הנבחרת מנוהלת על ידי התאחדות הכדורגל הדנית.
הנבחרת העפילה ארבע פעמים לגביע העולם, ומעולם לא עברה את שלב רבע הגמר של הטורניר.
לעומת זאת, באליפות אירופה, הדניות הגיעו עד למקום השני.
נבחרת גרינלנד בכדורגל לגברים, הידועה בכינויה "דובי הקוטב", היא נבחרת הכדורגל של האי גרינלנד שבשליטת דנמרק.
הנבחרת אינה חברה ב-אופ"א, בCONCACAF או בפיפ"א ולכן איננה מורשית להשתתף בגביע העולם בכדורגל, בגביע הזהב של CONCACAF או באליפות אירופה בכדורגל.
רוב משחקי נבחרת גרינלנד הם נגד נבחרת איסלנד ונבחרת איי פארו ובעבר שיחקה הקבוצה נגד נבחרת טיבט, שגם אינה חברה בפיפ"א.
בשנת 2006 השתתפה הנבחרת ב"מונדיאל הנבחרות שאינן מוכרות על ידי פיפ"א".
במהלך הטורניר שיחקה הקבוצה שני משחקים, האחד נגד נבחרת צפון קפריסין בכדורגל שנגמר בהפסד 1-0 ומשחק נגד נבחרת זנזיבר שנגמר בהפסד 4-2.
גרינלנד חברה באיגוד משחקי האיים הבינלאומי.
הנבחרת משתתפת בטורניר הכדורגל של משחקי האיים שנפתח בשנת 1989. בשנת 2013 הנבחרת הגיעה להישג השיא בטורניר, משחק הגמר בו הפסידה לנבחרת ברמודה.
שחקני הנבחרת, כמו שאר תושבי גרינלנד, יכולים גם לשחק בנבחרת דנמרק בזכות אזרחותם הדנית.
במאי ההתאחדות לכדורגל המקומית החלה בתהליך להצטרפות חברה ב-CONCACAF, והיא הגישה בקשה רשמית להצטרפות ל-CONCACAF במאי 2024.
נבחרת גרמניה בכדורסל היא נבחרת הכדורסל הלאומית של גרמניה.
הנבחרת מנוהלת על ידי התאחדות הכדורסל הגרמנית.
נבחרת גרמניה היא אחת מנבחרות הכדורסל הטובות באירופה ובעולם.
הנבחרת זכתה פעמיים באליפות אירופה בכדורסל (בשנת 1993 וב-2025), ופעם אחת באליפות העולם בכדורסל (2023), ולפיכך היא אלופת העולם המכהנת.
לפני כן שיאה היה המקום השלישי (בשנת 2002).
נבחרת גרמניה היא היורשת של נבחרת מערב גרמניה בכדורסל שייצגה את גרמניה המערבית בשנים 1945 עד 1989, בהן גרמניה הייתה מחולקת.
נבחרת גרמניה המזרחית בכדורסל ייצגה את גרמניה המזרחית בשנים האלה, ונבחרת גרמניה לא נחשבת ליורשת שלה.
שתי הנבחרות, המערב והמזרח, לא הגיעו להישגים בולטים בשנים אלה, אם כי הנבחרת המערב גרמנית הצליחה יותר.
נבחרת מזרח גרמניה בכדורסל נחשבה לנבחרת חלשה יחסית ומעולם לא העפילה למשחקים האולימפיים או לאליפות העולם בכדורסל.
הנבחרת השתתפה 5 פעמים באליפות אירופה בכדורסל והישג השיא שלה הוא המקום השישי באליפות שהתקיימה ב-1963.
נבחרת מזרח גרמניה בכל אליפויות אירופה
נבחרת גרנדה בכדורגל היא נבחרת הכדורגל הלאומית של מדינת גרנדה מהאיים הקאריביים.
גרנדה מעולם לא העפילה למשחקי גביע העולם בכדורגל.
העפילה שלוש פעמים למשחקי גביע הזהב, אך הפסידה בכל משחקיה.
נבחרת דומיניקה בכדורגל היא נבחרת הכדורגל הלאומית של דומיניקה.
נבחרת דנמרק בכדורסל היא נבחרת הכדורסל הלאומית של דנמרק.
הנבחרת העפילה 3 פעמים לאליפות אירופה בכדורסל בשנות ה-50 והישג השיא שלה הוא המקום ה-14 בשנת 1951.
כיום נבחרת דנמרק שייכת לדרג ב של הנבחרות האירופאיות.
נבחרת גרמניה המזרחית בכדורסל הייתה נבחרת כדורסל שייצגה את הרפובליקה הדמוקרטית הגרמנית בין השנים 1952 ו-1990 ונשלטה על ידי פדרציית הכדורסל המזרח-גרמנית.
הישג השיא של הנבחרת בטורנירים בינלאומיים היה באליפות אירופה 1963 ב, פולין, אז זכתה הנבחרת במקום השישי.
לאחר מלחמת העולם השנייה היו שתי נבחרות כדורסל לגרמניה.
נבחרת גרמניה המזרחית הצטרפה כחברה לפיב"א ב-1952, בנוסף לגרמניה המערבית.
היא לא העפילה לטורניר בינלאומי עד אליפות אירופה 1959, שם סיימה במקום ה-14.
באליפות אירופה 1961 בבלגרד סיימה גרמניה המזרחית במקום ה-12 מתוך 19 הנבחרות, ארבעה מקומות לפני .
נבחרת הכדורסל המזרח-גרמנית זכתה להצלחתה הגדולה ביותר שנתיים לאחר מכן, באליפות אירופה 1963 ב.
לאחר ארבעה ניצחונות ושלושה הפסדים בסיבוב המקדים, גרמניה המזרחית סיימה שלישית (אחרי אלופת הטורניר והסגנית ) בבית ב'.
מכיוון שרק שתי הנבחרות הראשונות עלו לחצי הגמר, שיחקה הנבחרת מול ו בסיבוב הדירוג.
לאחר שניצחה את בלגיה 81–35 הפסידה גרמניה המזרחית לבולגריה 62–77. לדברי מומחים רבים, הנבחרת המזרח-גרמנית הייתה אחת ההפתעות הגדולות של הטורניר.
באליפות אירופה 1965 במוסקבה וטביליסי לא הצליחה הנבחרת לשחזר את הצלחתה משנתיים קודם לכן.
עם זאת, היא סיימה ארבעה מקומות לפני גרמניה המערבית וסיימה במקום העשירי מתוך 16 נבחרות.
גרמניה המזרחית התחרתה באליפות אירופה האחרונה שלה באליפות 1967 שהתארחה בהלסינקי וטמפרה, בה סיימה במקום ה-14.
לאחר הכישלון באליפות אירופה שנה קודם לכן, גרמניה המזרחית נרשמה למוקדמות לאולימפיאדת מקסיקו סיטי 1968. במוקדמות הם ניצחו את גרמניה המערבית בפעם השנייה, אך לא העפילו לטורניר.
למרות חוסר הפופולריות של הכדורסל במדינה, גרמניה המערבית ניצחה את גרמניה המזרחית לראשונה רק בשנת 1973. גרמניה המזרחית מעולם לא העפילה לאליפות העולם או לטורניר הכדורסל האולימפי.
בשנת 1969 החליטה מפלגת האיחוד הסוציאליסטי של גרמניה להעביר את המיקוד שלה לענפי הספורט שלדעתם יביאו למדינה הכי הרבה מדליות ויעזרו לה לצבור נקודות בתחרויות בינלאומיות.
כיוון שכדורסל הוא ספורט קבוצתי שבו, בניגוד לספורט יחידני, כל הנבחרת יכולה לזכות רק במדליה אולימפית אחת, הנבחרת איבדה תמיכה ממשלתית ניכרת.
בסופו של דבר, המפלגה אסרה על שחקני הכדורסל שלה לנסוע למדינות לא סוציאליסטיות, והגבילה מאוד את קידום הכישרונות.
מדיניות זו הובילה בסופו של דבר לסיום קיומו של הכדורסל הבינלאומי בגרמניה המזרחית, שפורק לחלוטין לאחר 1973, אף על פי שהפדרציה המשיכה להיות מוכרת על ידי פיב"א כחברה מלאה, עד לאיחוד גרמניה מחדש ב-1990.
נבחרת דרום אפריקה בכדורסל היא נבחרת הכדורסל הלאומית של דרום אפריקה.
נבחרת דרום אפריקה נחשבת לנבחרת חלשה ולמרות שהשתתפה תשע פעמים באליפות אפריקה בכדורסל, ארבע פעמים מתוכן היא סיימה במקום האחרון.
הישג השיא של הנבחרת הוא המקום התשיעי באליפות אפריקה בכדורסל בשנת 2003. נבחרת דרום אפריקה מעולם לא העפילה למשחקים האולימפיים או לאליפות העולם בכדורסל.
נבחרת גמביה בכדורסל היא נבחרת הכדורסל הלאומית של גמביה.
נבחרת גמביה השתתפה פעם אחת בלבד באליפות אפריקה בכדורסל בשנת 1978 וסיימה במקום התשיעי מתוך עשר נבחרות.
נבחרת גמביה מעולם לא העפילה למשחקים האולימפיים או לאליפות העולם בכדורסל.
נבחרת גרמניה בכדורגל עד גיל 21 היא נבחרת הכדורגל הצעירה של גרמניה, המייצגת אותה בתחרויות בינלאומיות לנבחרות צעירות, ומנוהלת על ידי התאחדות הכדורגל הגרמנית.
הנבחרת משתתפת באליפות אירופה בכדורגל עד גיל 21, הנערכת מדי שנתיים.
לפני איחודה מחדש של גרמניה, בקיץ 1991, שיחקו גרמניה המזרחית וגרמניה המערבית כשתי ישויות נפרדות.
בתחרויות עד גיל 23 אשר התקיימו בשנים 1972–1974 התחרו שתי הנבחרות, ובתחרות אשר התקיימה בשנת 1976 השתתפה רק נבחרת גרמניה המזרחית.
אך באליפות אירופה בכדורגל עד גיל 21 החלה נבחרת גרמניה המערבית להשתתף רק בשנת 1982.
אליפות אירופה בכדורגל עד גיל 23
החל משנת 1992 תחרות כדורגל במשחקים אולימפיים פתוחה לנבחרות נוער עד גיל 23 בתוספת עד 3 כדורגלנים מבוגרים יותר.
נציגי UEFA נקבעים באליפות אירופה עד גיל 21. הישגי הנבחרת איפרו לה להעפיל לתחרות אולימפית פעמיים.
בתחרות כדורגל בשנת 2016 לנבחרת התווספו סוון בנדר, לארס בנדר ונילס פטרסן.
בתחרות כדורגל בשנת 2020 לנבחרת התווספו מקסימיליאן ארנולד ומקס קרוזה.
הנבחרת סיימה במקום התשיעי (לא עברה את שלב הבתים).
נבחרת דרום סודאן בכדורסל היא נבחרת הכדורסל הלאומית של דרום סודאן.
הנבחרת הוקמה במאי 2011 והצטרפה לפיב"א בשנת 2013.
הנבחרת שיחקה את משחקה הראשון נגד Ugandan club champions Power והפסידה בתוצאה 86-84.
הנבחרת העפילה פעמיים לאליפות אפריקה בכדורסל.
בשנת 2021 הגיעה לרבע הגמר.
הנבחרת העפילה לטורניר הגמר של גביע העולם בכדורסל שהתקיים בשנת 2023 וסיימה במקום ה-17. מכיוון שסיימה במקום הגבוה ביותר בטורניר מבין כל הנבחרות האפריקניות, היא העפילה לראשונה בתולדותיה למשחקים האולימפיים שיתקיימו ב2024.
כדורסל במשחקים האולימפייםשנהמיקוםמשחקיםניצחונותהפסדים 2016לא נרשמה 2020לא העפילה 2024מקום תשיעי 312 2028סך הכלהופעה אחת 312
אליפות העולם בכדורסלשנהמיקוםמשחקיםניצחונותהפסדים 2014לא נרשמה 2019לא העפילה 2023מקום 17 532 2027סך הכלהופעה אחת532
אליפות אפריקה בכדורסלשנהמיקוםמשחקיםניצחונותהפסדים 2015לא השתתפה 2017לא העפילה 2021מקום שביעי532 2025מקום עשירי413סך הכל2 הופעות945
נבחרת דרום סודאן בכדורגל מייצגת את רפובליקת דרום סודאן, ומנוהלת על ידי התאחדות הכדורגל של דרום סודאן, גוף ממשלתי לכדורגל במדינה.
הנבחרת חברה בקונפדרציית הכדורגל של אפריקה מ-10 בפברואר 2012..
ד"ר סלי סמואל לולאקו מונה ב-25 במאי 2011 כמפקח על הנבחרת הלאומית..
ביולי 2012 מונה למאמן זוראן דורדביץ', אחריו אימן איסמאיל בלאנגה, לאחר מכן סליי לולאקו סמואל.
כיום מאמן את הנבחרת אליה ווקו.
בשנת 2014 הנבחרת התמודדה בפעם הראשונה בטורניר מוקדמות גביע אפריקה לאומות 2015.
בשנת 2015 הנבחרת התמודדה בפעם הראשונה בטורניר מוקדמות גביע העולם בכדורגל.
נבחרת דנמרק בכדורגל עד גיל 21 היא נבחרת הכדורגל המייצגת את דנמרק במסגרות בינלאומיות לשחקנים שטרם עברו את גיל 21 ומנוהלת על ידי ההתאחדות לכדורגל הדנית.
הנבחרת השתתפה 6 פעמים באליפות אירופה עד גיל 21 כאשר הישג השיא שלה היה העפלה לחצי הגמר בשנת 1992 ו-2015.
בשנת 1992 משחקים אולימפיים נפתחו לנבחרות נוער.
הנבחרת העפילה לתחרות כדורגל וסיימה אותו בלשב הבתים.
הישג של הנבחרת באליפות אירופה בשנת 2015 איפשר לה להשתתף בתחרות כדורגל בשנת 2016. בתחרות זו משתתפות נבחרות עד גיל 23 עם אפשרות להוסיף עד 3 כדורגלנים מבוגרים יותר.
להשתתפות באולימפיאדה לנבחרת צורפו אדיגייסון גומש, לאסה ואמיל לרסן.
הנבחרת הגיעה לשלב רבע הגמר.
נבחרת גינאה המשוונית בכדורגל נשים מייצגת את גינאה המשוונית בתחרויות כדורגל נשים בינלאומיות ומנוהלת על ידי התאחדות הכדורגל של גינאה המשוונית.
בעבר נחשבה הנבחרת לאחת מנבחרות הנשים הטובות באפריקה, והישג השיא שלה הוא ההעפלה לגביע העולם שנערך בשנת 2011 בגרמניה.
הנבחרת היא בעלת ניסיון מועט מאוד, ורק לקראת סוף העשור הראשון של המאה ה-21 היא החלה להשיג תוצאות משמעותיות בעולם הכדורגל.
הטורניר הגדול הראשון של הנבחרת היה אליפות אפריקה שנערכה בשנת 2006 בניגריה.
בטורניר עצמו, לא הצליחה הנבחרת לעבור את שלב הבתים, אך צברה ניסיון לקראת האליפויות הבאות.
שנתיים לאחר מכן, אירחה גינאה המשוונית את אליפות היבשת, והצליחה לעמוד בציפיות הגבוהות.
היא זכתה בטורניר אחרי ניצחון 1-2 בגמר על , ואילו שחקנית הנבחרת - ג'נובבה אנונמה, סיימה כמלכת השערים (6 שערים) וכשחקנית המצטיינת של הטורניר.
בעקבות הזכייה, הפכה גינאה המשוונית לנבחרת השנייה בלבד (למעט ) שזוכה באליפות אפריקה.
ב-15 בדצמבר 2010, זמן קצר לאחר שסיימה במקום השני באליפות אפריקה, אירע אסון לנבחרת.
שחקנית ההגנה של הנבחרת, טקלייר בילה, נהרגה בתאונת דרכים בקמרון ביחד עם אחיה הגדול.
היא הייתה אמורה להיות חלק מסגל הנבחרת שנסע לגביע העולם ב-2011.
בעקבות הישגיה באליפות אפריקה ב-2010, העפילה גינאה המשוונית לגביע העולם שנערך שנה לאחר מכן בגרמניה.
בכך הייתה גינאה המשוונית לנבחרת האפריקאית השלישית (אחרי ניגריה ו) שמעפילה למשחקי גביע העולם.
בשלב הבתים של הטורניר, הפסידה הנבחרת בכל שלושת משחקיה וסיימה במקום האחרון בבית.
למרות זאת, ג'נובבה אנונמה - שכבשה את שני השערים היחידים של גינאה המשוונית בטורניר, נבחרה לקבוצת המצטיינות של האליפות, ובכך הייתה לשחקנית האפריקאית הראשונה שמגיעה להישג זה.
שנה לאחר גביע העולם, אירחה גינאה המשוונית את אליפות אפריקה בפעם השנייה בתולדותיה.
כמו ב-2008, גם הפעם זכתה הנבחרת בטורניר, לאחר ניצחון 0-4 בגמר על דרום אפריקה.
ג'נובבה אנונמה סיימה גם הפעם כמלכת השערים של הטורניר, ואילו חברתה לנבחרת - גלוריה צ'ינאסה, סיימה כסגנית.
ב-2016 העלתה חקירת פיפ"א שהנבחרת רשמה בצורה כוזבת ושיתפה במשחקים רשמיים מספר שחקניות.
כתוצאה מכך, נאסרה השתתפות הנבחרת בגביע העולם 2019 ובאליפות אפריקה 2020.
נבחרת דרום אפריקה בכדורגל נשים מייצגת את דרום אפריקה בתחרויות כדורגל נשים בינלאומיות ומנוהלת על ידי התאחדות הכדורגל של דרום אפריקה.
ב-1991, עם סיום משטר האפרטהייד במדינה, הוחזרה הנבחרת רשמית לפיפ"א, ובמאי 1993 שיחקה את משחקה הראשון אי פעם.
מהר מאוד הפכה דרום אפריקה לאחת הנבחרות המובילות באפריקה, וכבר באליפות היבשת הראשונה שבה השתתפה, היא סיימה במקום השני.
במשך השנים, היא סיימה עוד ארבע פעמים כסגנית אלופת אפריקה, וב-2022 זכתה באליפות לראשונה.
ב-2012, העפילה דרום אפריקה בפעם הראשונה בתולדותיה לאליפות בינלאומית מרכזית - טורניר הכדורגל של אולימפיאדת לונדון.
היא שובצה בבית עם יפן, קנדה ושוודיה, וסיימה במקום האחרון עם נקודה אחת בלבד (תיקו מול יפן).
ארבע שנים לאחר מכן, היא העפילה בפעם השנייה ברציפות לטורניר הכדורגל של המשחקים האולימפיים, שייערך הפעם בריו דה ז'ניירו.
הנבחרת הלאומית של גרמניה בכדורגל חופים מייצגת את גרמניה בתחרויות כדורגל חופים בינלאומיות ונמצאת בפיקוחה של התאחדות הכדורגל הגרמנית.
הנבחרת הלאומית של דנמרק בכדורגל חופים מייצגת את דנמרק בתחרויות כדורגל חופים בינלאומיות ונמצאת בפיקוחה של התאחדות הכדורגל הדנית.
ההתאחדות הדנית החליטה לחכות לפני שהייתה מזוהה עם נבחרת כדורגל חופים רשמית משלה.
למרות זאת, הנבחרת מוכרת על ידי ארגון כדורגל החופים העולמי (BSWW) ומאפשר לנבחרת להתחרות בטורנירים של הארגון.
דנמרק ערכה הופעה מוקדמת בסצנת כדורגל החופים הבינלאומית כשהתחרתה בגביע העולם בכדורגל חופים בשנת 1996, כשסיימה במקום השישי מתוך שמונה.
למרות זאת, הנבחרת לא התחרתה בטורנירים בינלאומיים במשך 17 השנים הבאות עד לשנת 2013, שבה לקחה חלק בטורניר בשוודיה.
בשנת 2016, דנמרק התחייבה לראשונה למספר תחרויות כדורגל חופים וערכה את הבכורה שלה באליפות אירופה ובמוקדמות גביע העולם.
נבחרת גרמניה בכדוריד היא הנבחרת לאומית של גרמניה.
הנבחרת השתתפה ב-24 אליפויות העולם בכדוריד וזכתה 5 פעמים.
בנוסף לכך, בשנת 1936 היא זכתה במשחקים האולימפיים.
המשחק הראשון של הנבחרת התקיים בשנת 1925. בהתאם לדירוג של איגוד הכדוריד העולמי, נכון לדצמבר 2022 הנבחרת מדורגת במקום הראשון.
נבחרת גרמניה המזרחית בכדוריד הייתה הנבחרת לאומית של גרמניה המזרחית.
הנבחרת הייתה בין החזקות בשנות ה-70 של המאה ה-20 כאשר זכתה במספר מדליות באליפות העולם בכדוריד ובאליפות אולימפית.
בסוף שנות ה-50 של המאה ה-20 - תחילת שנות ה-60 של המאה ה-20 ספורטאי מזרח גרמניה היו חלק של נבחרת גרמניה בכדוריד ביחד עם נציגי גרמניה המערבית.
הנבחרת הפסיקה להתקיים עם איחוד גרמניה, שחקניה החזקים השתלבו בנבחרת גרמניה בכדוריד.
נבחרת דנמרק בכדוריד היא הנבחרת לאומית של דנמרק.ואלופת העולם המכהנת (2023).
במשחקים האולימפיים היא זכתה בשנת 2016 וב-2024. בהתאם לדירוג של איגוד הכדוריד העולמי, נכון לדצמבר 2022 הנבחרת מדורגת במקום השלישי.
נבחרת דנמרק בכדוריד נשים היא הנבחרת לאומית של דנמרק.
הנבחרת השתתפה ב-19 אליפויות העולם בכדוריד וזכתה בשנת 1997. בנוסף לכך, היא שכתה 3 פעמים ברציפות במשחקים האולימפיים.
בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום השלישי על ידי איגוד הכדוריד העולמי.
בתחילת שנת 1997 הנבחרת החזיקה ב-3 תוארים חשובים - אלופה אולימפית, אלופת העולם ואלופת אירופה.
נבחרת גרמניה בכדוריד נשים היא הנבחרת לאומית של גרמניה.
הנבחרת השתתפה ב-21 אליפויות העולם בכדוריד וזכתה בשנת 1993. בהתאם לדירוג של האיגוד הכדוריד העולמי, נכון ליולי 2018 הנבחרת מדורגת במקום הראשון עם 275 נקודות.
נבחרת גרמניה המזרחית בכדוריד נשים היא הנבחרת לאומית של גרמניה המזרחית.
הנבחרת החלה להשתתף בתחרויות בינלאומיות בתחילת שנות ה-70 של המאה ה-20 (עד אז השחקניות שיחקו ביחד עם נציגי גרמניה המערבית בנבחרת גרמניה בכדוריד נשים) ועד מהרה הפכה להיות הנבחרת החזקה.
היא זכתה 3 פעמים באליפות האולם.
לאחר איחוד גרמניה הנבחרת הפסיקה להתקיים.
נבחרת דרום אפריקה בבייסבול היא נבחרת הבייסבול לגברים המייצגת את דרום אפריקה בתחרויות בינלאומיות.
נבחרת הכדורגל של הרפובליקה העממית של דונצק היא נבחרת הכדורגל המייצגת את הרפובליקה העממית של דונצק הבלתי מוכרת, הממוקמת באוקראינה.
הנבחרת אינה חברה באופ"א או בפיפ"א, ולכן אינה מורשית להשתתף בגביע העולם בכדורגל או באליפות אירופה בכדורגל.
במקום זאת, עד נובמבר 2022 היא הייתה חלק מקוניפ"א והתחרתה בתחרויות שלה.
הנבחרת נוסדה ב-25 ביולי 2015, ושיחקה נגד נבחרת אבחזיה במשחקה הראשון.
הנבחרת השתתפה במוקדמות גביע העולם בכדורגל של קוניפ"א 2018 אך לא הצליחה להעפיל אל גביע העולם.
סאשה דורקופ, המזכיר הכללי של CONIFA, הצהיר שהוא לא מסכים עם נבחרת דונצק מבחינה פוליטית - תוך השוואה שלילית עם הצ'אגוסים - אבל ש"זה לא העניין" והנבחרת הורשתה להתחרות.
קוניפ"א ספגה ביקורת על תמיכה ב"בדלנות הנתמכת על ידי רוסיה".
הנבחרת הייתה אמורה לקחת חלק בגביע אירופה בכדורגל של קוניפ"א 2019, אך פרשה מהתחרות עוד לפני שהיא התחילה.
נבחרת גרמניה בכדורסל עד גיל 20 היא נבחרת כדורסל לאומית של גרמניה המנוהלת על ידי פדרציית הכדורסל הגרמנית ומייצגת אותה באליפות אירופה בכדורסל עד גיל 20.
נבחרת דנמרק בכדורסל נשים היא קבוצת כדורסל הנשים הלאומית של דנמרק.
הישג השיא של הנבחרת הוא המקום העשירי באליפות אירופה בכדורסל נשים 1954. הנבחרת לא העפילה למשחקים אולימפיים או לאליפות העולם.
נבחרת גרמניה בכדורסל נשים היא נבחרת כדורסל נשים המייצגת גרמניה בתחרויות בין-לאומיות.
היא מנוהלת על ידי איגוד הכדורסל הגרמני .
נבחרת גרמניה המזרחית בכדורסל נשים הייתה נבחרת כדורסל שייצגה את הרפובליקה הדמוקרטית הגרמנית בין השנים 1952 ו-1990 ונשלטה על ידי פדרציית הכדורסל המזרח-גרמנית.
הישג השיא של הנבחרת בתחרויות בינלאומיים היה באליפות אירופה 1966 אז זכתה הנבחרת במקום השלישי.
הנבחרת העפילה בשנת 1967 וסיימה במקום השישי.
נבחרת הולנד בכדורגל היא נבחרת הכדורגל הלאומית של הולנד.
נחשבת לאחת מנבחרות הכדורגל הטובות בעולם.
לזכותה זכייה בטורניר יורו 1988, ובנוסף שלוש הופעות בגמר גביע העולם בכדורגל, ב-1974, ב-1978 וב-2010, שבכולן הפסידה.
ב-1908 וב-1912 הנבחרת זכתה במדליית כסף במשחקים האולימפיים.
במשחקים אולימפיים שנערכו בשנת 1920 היא זכתה במדליית ארד.
הולנד לא נמנתה על נבחרות הצמרת לפני שנות ה-70 של המאה ה-20. היא ערכה את הופעתה הראשונה בגביע העולם בכדורגל ב-1934, והופיעה גם בטורניר שאחריו (1938), אך בשניהם הודחה בסיבוב הראשון.
לאחר מכן לא העפילה הנבחרת לטורניר עד שנת 1974, וגם לא הגיעה לשלבי הגמר של אליפות אירופה באותה תקופה.
במונדיאל 1974, נבחרת הולנד, בהדרכתו של המאמן רינוס מיכלס ובראשותו של יוהאן קרויף, מגדולי הכדורגלנים בכל הזמנים, הציגה את סגנון הכדורגל הטוטאלי (Total Football).
הסגנון הומצא על ידי מיכלס בקבוצת אייאקס אמסטרדם, שזכתה, כאמור, שלוש פעמים רצופות בגביע אירופה.
בבסיס השיטה עמדה התפיסה שכל שחקני השדה נוטלים חלק הן במשחק ההגנה והן במשחק ההתקפה.
נבחרת הולנד טשטשה את הגדרות התפקידים של שחקני השדה, ושמה דגש על כדורגל התקפי, תפיסה המאפיינת את סגנון המשחק ההולנדי עד היום.
הולנד הייתה הנבחרת הבולטת בטורניר עד שלב הגמר, כשבדרך השיגה חמישה ניצחונות ותיקו אחד (נגד ), וכבשה 14 שערים לעומת אחד שספגה (ואף הוא שער עצמי).
במשחק הגמר נגד המארחת הובילה הולנד 1:0 מפנדל בדקה הראשונה (השער המהיר ביותר בתולדות משחקי הגמר), אך הגרמנים הישוו בפנדל משלהם וגרד מילר הבקיע את השער שהקנה לגרמניה את הניצחון בתוצאה 2:1.
כעבור ארבע שנים קרויף לא נסע עם הנבחרת למונדיאל שהתקיים בארגנטינה.
הולנד התקשתה בשלב הראשון ועלתה רק בזכות הפרש שערים עדיף על , שנגדה הפסידה 2:3. בשלב השני היא השתפרה והעפילה לגמר בפעם השנייה ברציפות לאחר ניצחון על 2:1. במשחק הגמר היא שוב נתקלה בנבחרת המארחת, זו הפעם .
מריו קמפס העלה את ארגנטינה ליתרון 1:0, אך הולנד הצליחה להשוות לקראת סיום הזמן הרגיל ובדקה ה-90 החמיצה ניצחון כשכדור שבעט רובי רנסנברינק פגע בקורה.
בהארכה כבש קמפס שער נוסף ודניאל ברטוני קבע את התוצאה הסופית - 3:1 לארגנטינה, ואכזבה נוספת להולנדים.
בין שתי ההופעות בגמר המונדיאל הגיעה הולנד לראשונה לחצי גמר יורו 1976, אך הפסידה ל, שזכתה בגביע.
ביורו 1980 היא העפילה לטורניר הגמר, אך בשל פער זעיר בהפרש השערים, לא העפילה משלב הבתים.
לאחר מכן הייתה תקופת שפל שבה לא הצליחה הולנד להעפיל למונדיאלים ב-1982 וב-1986 וליורו 1984.
אחרי 8 שנות היעדרות מטורנירי גמר, העפילה הולנד ליורו 1988, ובו הגיעה להישג הגדול בתולדותיה, הזכייה באליפות אירופה לאחר ניצחון בגמר על 2:0 משערים של רוד חוליט ומרקו ון באסטן, כוכבי הנבחרת באותה תקופה.
במונדיאל 1990 היו ציפיות רבות מנבחרת הולנד, אך בשלב הבתים היא לא הצליחה לנצח באף משחק ועלתה לשמינית הגמר עם שלוש תוצאות תיקו.
בשלב זה היא פגשה את האלופה המיועדת, גרמניה המערבית, והפסידה לה 1:2.
ביורו 1992 הגיעה הולנד עד לחצי הגמר, אך שם הפסידה בבעיטות הכרעה לדנמרק, שזכתה לבסוף בגביע.
במונדיאל 1994 הגיעה הולנד לרבע הגמר, שבו הפסידה לזוכת הטורניר, ברזיל, 3:2.
ביורו 1996 הפסידה הולנד ברבע הגמר לצרפת 5:4 בבעיטות הכרעה, לאחר 120 דקות ללא שערים.
במונדיאל 1998 שנערך בצרפת הפסידה הולנד לברזיל בחצי גמר הטורניר, וסיימה במקום הרביעי לאחר הפסד לקרואטיה במשחק על המקום השלישי.
ביורו 2000, שנערך בבלגיה ובהולנד, הפסידה הולנד בחצי הגמר ל באמסטרדם, לאחר דו-קרב פנדלים במשחק ללא שערים, בו היא החטיאה שתי בעיטות 11 במהלך המשחק.
ארבע שנים אחר כך, בפורטוגל, הולנד הגיעה להישג דומה.
הולנד נחלה אכזבה במוקדמות מונדיאל 2002, לאחר שסיימה במקום השלישי בביתה ולא העפילה לטורניר, אחרי פורטוגל ואירלנד ולפני אסטוניה קפריסין ואנדורה.
במונדיאל 2006 שנערך בגרמניה עלתה הולנד לשמינית הגמר לאחר שהשיגה ניצחונות מינימליים על ו וסיימה בתיקו עם .
הולנד סיימה במקום השני בבית עם 7 נקודות, המאזן הטוב ביותר שלה בשלב הבתים מאז 1974, אך הודחה בשמינית הגמר לאחר הפסד 0:1 ל.
ביורו 2008 הוגרלה הנבחרת ל"בית המוות" יחד עם איטליה, צרפת ורומניה.
הולנד סיימה את הבית במקום הראשון עם מלוא 9 הנקודות ועם מאזן שערים של 1–8, והייתה צפויה להיות הצלחה גדולה בתחרות, שכן הפרשנים ברחבי העולם החמיאו לכדורגל ולניצחונותיה של הנבחרת.
בשלב רבע הגמר שיחקה הולנד נגד רוסיה והציגה כדורגל שונה ממה שהציגה בשלב הבתים, הפסידה 1–3 והודחה מהטורניר.
את מוקדמות מונדיאל 2010 סיימה נבחרת הולנד במאזן מושלם - 8 ניצחונות מ-8 משחקים.
הנבחרת שמרה על המאזן המושלם גם בטורניר עצמו, עם ניצחונות בשלב הבתים על נבחרות , ו.
בשמינית הגמר ניצחה הולנד 1–2 את נבחרת , וברבע הגמר גברה בתוצאה זהה על נבחרת .
בעקבות ניצחון 2–3 על בחצי הגמר הגיעה הנבחרת בפעם הראשונה מאז 1978 למשחק הגמר של הטורניר, אך בו הפסידה 0–1 לנבחרת .
באוגוסט 2011 עלתה הנבחרת לראשונה לראש הדירוג העולמי של פיפ"א והפכה לנבחרת השביעית שמובילה דירוג זה.
יורו 2012 היה אחד הטורנירים החלשים ביותר של הולנד.
הנבחרת הפסידה בכל שלושת משחקיה בשלב הבתים, והודחה כבר בסיבוב הראשון.
במונדיאל 2014 הולנד הודחה בחצי הגמר על ידי בדו-קרב בעיטות עונשין.
במשחק על המקום השלישי מול ניצחה הולנד 0–3.
במוקדמות יורו 2016 הפגינה נבחרת הולנד יכולת דלה.
היא סיימה בביתה במקום הרביעי בלבד ולא הצליחה להעפיל לטורניר הגמר, לראשונה מאז יורו 1984. הולנד לא העפילה גם למונדיאל 2018.
במוקדמות יורו 2020 נבחרת הולנד עלתה ליורו.
נבחרת הולנד הפגינה יכולת נהדרת בשלב הבתים ביורו 2020 והעפילה לשמינית הגמר, בשמינית הגמר נבחרת הולנד פגשה את נבחרת צ'כיה והפסידה לה 0–2 והודחה מהתחרות.
בנובמבר 2021 הבטיחה את השתתפותה במונדיאל 2022 בקטר, לאחר שהקדימה במוקדמות את נורווגיה וטורקיה.
בשלב הבתים בטורניר הגמר, גברה הולנד על סנגל 0-2, סיימה בתיקו 1-1 עם אקוודור וגברה על קטר המארחת 0-2 כדי לסיים במקום הראשון בבית ולהעפיל לשמינית הגמר.
בשמינית הגמר גברה הולנד על ארצות הברית 1-3 וברבע הגמר חזרה מפיגור 2-0 מול ארגנטינה לתיקו 2-2, כאשר היא כובשת את שער השוויון 11 דקות בתוך תוספת הזמן.
הולנד הפסידה בבעיטות הכרעה מ-11 מטרים 4-3 והודחה.
הולנד העפילה ליורו 2024. בשלב הבתים פתחה הולנד בניצחון 1-2 על פולין.
בהמשך סיימה בתיקו 0-0 עם צרפת והפסידה לאוסטריה 3-2. הולנד העפילה לשמינית הגמר כאחת מארבע הקבוצות בעלות המאזן הטוב ביותר מהמקום השלישי.
בשמינית הגמר הביסה הולנד את רומניה 0-3 והעפילה לרבע הגמר.
ברבע הגמר גברה הולנד על טורקיה 1-2 והעפילה לחצי הגמר.
בחצי הגמר הפסידה הולנד 2-1 לאנגליה והודחה.
להלן סגל נבחרת הולנד לקראת משחקי יורו 2024
הנתונים מעודכנים ל-27 במרץ 2024
נכון ל-12 באוקטובר 2025. לאחר משחק מול
נבחרת הונגריה בכדורגל היא נבחרת הכדורגל הלאומית של הונגריה.
הנבחרת עלתה פעמיים לגמר גביע העולם בכדורגל.
בפעם הראשונה הפסידה לנבחרת איטליה בתוצאה 4:2 בגמר מונדיאל 1938, ובפעם השנייה הפסידה למערב גרמניה בתוצאה 3:2 בגמר מונדיאל 1954, אף על פי שהביסה אותה בשלבים המוקדמים של הטורניר בתוצאה 8:3.
המשחק הבינלאומי הראשון של נבחרת הונגריה, נגד נבחרת אוסטריה בווינה בשנת 1902, היה המשחק הבינלאומי הראשון בהיסטוריה ששוחק בין שתי נבחרות אירופאיות שאינן בריטיות.
בגמר מונדיאל 1938 הנבחרת הפסידה לאיטליה 4:2, אולם עד היום קיים חשד כבד שהשופט שוחד על ידי הדיקטטור האיטלקי בניטו מוסוליני, שהזמין אליו את השופטים לתא הכבוד לפני המשחק.
ניתן היה לראות זאת במהלך המשחק כאשר שחקני איטליה שיחקו בצורה אגרסיבית במיוחד.
הונגריה הייתה הנבחרת הראשונה שניצחה את נבחרת אנגליה בביתה, כשניצחה אותה בתוצאה 6:3 באצטדיון ומבלי ב-25 בנובמבר 1953. משחק זה זכה לכינוי "משחק המאה".
שנה לאחר מכן, בשנת 1954, שוב ניצחה הונגריה את אנגליה, הפעם בבודפשט, בתוצאה 7:1. הפסד זה נחשב להפסד הגבוה ביותר של נבחרת אנגליה בכל הזמנים.
בין התאריכים 14 במאי 1950 ועד ל-4 ביולי 1954, הצליחה נבחרת הונגריה לסיים 32 משחקים רצופים ללא הפסד.
את הרצף המרשים קטעה נבחרת מערב גרמניה, כשניצחה את הונגריה בגמר מונדיאל 1954. בגמר זה הובילה הונגריה 2:0, אך הגרמנים הפכו את הקערה על פיה ועלו ליתרון 3:2. לקראת סיום המשחק כבש פרנץ פושקאש, שעלה פצוע, שער חוקי שנפסל.
רצף זה היה נחשב לשיא המשחקים לנבחרת ללא הפסד קרוב ל-40 שנה, עד שארגנטינה שברה את השיא של ההונגרים, כשסיימה 31 משחקים רצופים ללא הפסד, בין השנים 1991 ו-1993.
נבחרת הונגריה זכתה במדליית הזהב האולימפית שלוש פעמים, בשנים 1952, 1964 ו-1968.
הונגריה לא עלתה למונדיאל מאז 1986, אך עלתה ליורו 2016 לראשונה משנת 1972.
הונגריה לא השתתפה במונדיאל 1930. במוקדמות מונדיאל 1934 הביסה הונגריה פעמיים את בולגריה ועלתה לראשונה בתולדותיה לטורניר גמר גביע העולם.
במשחקה הראשון בטורניר, בשלב שמינית הגמר, ניצחה הונגריה את מצרים 2–4. ברבע הגמר הפסידה הונגריה לאוסטריה 1–2 והודחה.
הונגריה סירבה להשתתף במוקדמות מונדיאל 1950, אולם חזרה להשתתף במונדיאל 1954. הונגריה עלתה אוטומטית לטורניר הגמר בעקבות פרישתה של פולין במוקדמות.
בטורניר הגמר נחשבה הונגריה למועמדת רצינית לזכות בגביע העולם (קבוצת הזהב).
בבקבוצה שיחק פרנץ פושקש אשר נחשב בעיני רבים לכדורגלן הטוב בעולם באותה תקופה.
בשלב הבתים סיימה הונגריה במקום הראשון לאחר שהביסה את קוריאה הדרומית 0–9 ואת מערב גרמניה 3–8. בשלב רבע הגמר ניצחה הונגריה את ברזיל 2–4 במשחק שזכה לכינוי "הקרב על ברן".
במשחק האלים הורחקו 3 שחקנים (שניים מברזיל ואחד מהונגריה) וגם לאחר המשחק היו תקריות אלימות בין שחקני שתי הקבוצות.
בשלב חצי הגמר ניצחה הונגריה את אורוגוואי 2–4 לאחר הארכה ובמשחק הגמר התמודדה הונגריה שוב מול מערב גרמניה כאשר היא מועמדת ברורה לזכות בגביע.
ההונגרים עלו ליתרון 0–2 מהיר משעריהם של פרנץ פושקש בדקה השישית ושל זולטן ציבור שתי דקות אחר כך, אולם הגרמנים הפכו את התוצאה וניצחו במפתיע 2–3 במשחק שזכה לכינוי "הנס של ברן".
שנדור קוצ'יש סיים כמלך השערים של הטורניר עם 11 שערים.
פרנץ פושקש ונאנדור הידגקוטי הבקיעו 4 שערים לזכות ההונגרים בטורניר.
במהלך הטורניר שברה הונגריה מספר שיאי טורניר שלא נשברו עד היום ובכללם מספר השערים הגדול המובקע על ידי נבחרת (27), ממוצע השערים הגבוה למשחק (5.4), הפרש שערים כולל (17+), הפרש שערים ממוצע למשחק (3.4) והפרש שיא לניצחון (9 שערים בניצחון על קוריאה הדרומית.
שיא זה הושווה פעמיים בטורנירים מאוחרים יותר, בין היתר על ידי הונגריה עצמה ב-1982).
הייתה זו הפעם השנייה בה הונגריה מפסידה בגמר המונדיאל והישג השיא של נבחרת הונגריה עד היום.
הונגריה עלתה למונדיאל 1958 לאחר שסיימה ראשונה בבית המוקדם לפני בולגריה ונורווגיה.
בטורניר עצמו סיימה הונגריה בתיקו 1-1 עם ויילס והפסידה לשוודיה 1–2. במשחקה האחרון בשלב הבתים, ניצחה את מקסיקו 0–4 והתמודדה מול ויילס במשחק פלייאוף על העלייה לרבע הגמר לאחר ששתי הנבחרות סיימו את משחקי הבית עם אותו מספר נקודות.
הונגריה הפסידה לווילס 1–2 והודחה מהטורניר.
הונגריה השתתפה במוקדמות אליפות אירופה הראשונה, יורו 1960, אך הודחה על ידי ברית המועצות כבר בסיבוב הראשון.
הייתה זו הפעם הראשונה בה הונגריה מודחת מטורניר מוקדמות.
הונגריה עלתה למונדיאל 1962 לאחר שסיימה במקום הראשון בבית המוקדם לפני הולנד ומזרח גרמניה.
בשלב הבתים בטורניר הגמר ניצחה הונגריה את אנגליה 1–2 והביסה את בולגריה 1–6. במשחקה האחרון בשלב הבתים סיימה הונגריה בתיקו 0-0 עם ארגנטינה וסיימה במקום הראשון בבית.
ברבע הגמר הפסידה הונגריה 0–1 לצ'כוסלובקיה והודחה.
פלוריאן אלברט סיים כמלך שערי הטורניר עם 4 שערים בצוותא עם 5 שחקנים נוספים.
ליוש טיחי הבקיע 3 שערים בטורניר.
הונגריה עלתה ליורו 1964 לראשונה בתולדותיה לאחר שניצחה בשלבים המוקדמים את ויילס, מזרח גרמניה וצרפת.
בחצי הגמר הפסידה הונגריה לספרד 1–2 אחרי הארכה וניצחה את דנמרק במשחק על המקום השלישי 1–3 שוב אחרי הארכה.
פרנץ בנה ודשו נובאק הבקיעו להונגריה בטורניר 2 שערים כל אחד וסיימו כמלכי השערים בטורניר.
שני השחקנים, בצוותא עם פלוריאן אלברט נבחרו לנבחרת הטורניר על ידי אופ"א.
המקום השלישי בטורניר זה הוא הישג השיא של הונגריה באליפויות אירופה עד היום.
הונגריה עלתהלמונדיאל 1966 בפעם הרביעית הרציפות (ובפעם השישית ברציפות מבין הטורנירים בהם השתתפה במוקדמות).
בשלב הבתים הפסידה הונגריה לפורטוגל 1–3, אך בהמשך ניצחה את אלופת העולם ברזיל 1–3 וניצחה את בולגריה 1–3. הונגריה סיימה במקום השני בבית ועלתה לרבע הגמר בו הפסידה לברית המועצות 1–2. מונדיאל 1966 היה גביע העולם האחרון עד היום בו הצליחה הונגריה לעבור את שלב הבתים.
פרנץ בנה היה המבקיע הבולט בשורות הונגריה עם 4 שערים.
פלוריאן אלברט נבחר לנבחרת הטורניר על ידי פיפ"א.
הונגריה לא הצליחה לעלות ליורו 1968. בשלב הבתים המוקדם סיימה הונגריה במקום הראשון לפני מזרח גרמניה, הולנד ודנמרק.
בשלב רבע הגמר התמודדה הונגריה מול ברית המועצות על העלייה לטורניר.
לאחר שניצחה במשחק הראשון בבית 0–2, הפסידההונגריה בברית המועצות 0–3 ולא לטורניר הגמר.
במוקדמות מונדיאל 1970 סיימה הונגריה במקום הראשון בבית לפני דנמרק ואירלנד ועם אותו מספר נקודות כמו צ'כוסלובקיה.
אף על פי שהפרש השערים של הונגריה היה טוב יותר מזה של צ'כוסלובקיה, הדבר לא היווה קריטריון בזמנו לקביעת העולה ונקבע משחק במיקום נייטרלי, פריז, בין שתי הנבחרות על העלייה.
הונגריה הפסידהבמשחק 1–4 ולראשונה בתולדותיה לא עלתה לטורניר הגמר של גביע העולם מטורניר המוקדמות.
במוקדמות יורו 1972 סיימה הונגריה ראשונה בבית המוקדם לפני בולגריה, צרפת ונורווגיה.
בשלב רבע הגמר התמודדה הונגריה מול רומניה על העלייה לטורניר.
המשחק בהונגריה הסתיים בתיקו 1-1 והמשחק ברומניה הסתיים בתיקו 2-2. לכן, לקביעת העולה לטורניר הגמר נקבע משחק מכריע נוסף בין השתיים במיקום נייטרלי, בלגרד.
הונגריה ניצחה במשחק 1–2 משער של אישטוואן סקה דקה לסיום המשחק ועלתה לטורניר הגמר.
בחצי הגמר הפסידה הונגריה לברית המועצות 0–1 ובמשחק על המקום השלישי הפסידה הונגריה לבלגיה 1–2. בכך סיימה הונגריה במקום הרביעי.
הונגריה לא הצליחה לעלות בעשר אליפויות אירופה הבאות.
הונגריה לא עלתה למונדיאל 1974, לאחר שסיימה את הבית המוקדם עם אותו מספר נקודות כמו אוסטריה ושוודיה, אך עם הפרש שערים פחות טוב.
היא גם לא עלתה ליורו 1976 לאחר שסיימה שנייה לווילס בבית המוקדם.
הונגריה עלתה למונדיאל 1978 לאחר שסיימה ראשונה בבית המוקדם לפני ברית המועצות ויוון וניצחה פעמיים את בוליביה בפלייאוף על העלייה לטורניר הגמר.
בטורניר הגמר הפסידה הונגריה בכל משחקיה לארגנטינה המארחת, איטליה וצרפת וסיימה אחרונה בבית.
הונגריה לא עלתה ליורו 1980 לאחר שסיימה שנייה ליוון בבית המוקדם.
היא עלתה למונדיאל 1982 לאחר שסיימה ראשונה בבית המוקדם לפני אנגליה, רומניה, שווייץ ונורווגיה.
בטורניר הגמר שברה הונגריה את שיא הניצחון הגבוה בתולדות המונדיאל כשהביסה את אל סלבדור 1–10. לאסלו קיש, שעלה כמחליף במשחק, כבש 3 שערים ובכך הפך לשחקן המחליף היחיד בהיסטוריה של המונדיאל שכבש שלושער.
הונגריה הפכה לנבחרת שכבשה הכי הרבה שערים במשחק בודד בתולדות המונדיאל והשוותה את שיא ההפרש למשחק, אותו קבעה 28 שנים קודם לכן מול קוריאה הדרומית.
חרף הניצחון הגבוה, הונגריה הפסידה במשחקה הבא 1–4 לאלופת העולם ארגנטינה וסיימה בתיקו 1-1 מול בלגיה בעקבותיו סיימה במקום השלישי בבית ולא עלתה לשלב הבא.
הונגריה לא עלתה ליורו 1984, אך הצליחה להעפיל למונדיאל 1986 בפעם השלישית ברציפות, לאחר שסיימה ראשונה בבית המוקדם לפני הולנד, אוסטריה וקפריסין.
בטורניר הגמר הפסידההונגריה על ידי ברית המועצות 0–6, ניצחה את קנדה 0–2 והפסידהשוב על ידי צרפת 0–3. הונגריה סיימה שלישית בבית ושוב לא עלתה לשלב הבא בפעם השלישית ברציפות.
הונגריה עלתה ליורו 2016 לאחר שסיימה שלישית בבית המוקדמות אחרי צפון אירלנד ורומניה ולפני פינלנד, איי פארו ויוון.
במשחקי הפלייאוף על העלייה לטורניר ניצחה הונגריה בנורווגיה 0–1 ובמשחק הגומלין בבית 1–2. בכך עלתה הונגריה לראשונה לאליפות אירופה מאז יורו 1972 אחרי עשרה כישלונות רצופים.
כמו כן, היה זה הטורניר הגדול הראשון אליו עלתה הונגריה לאחר 30 שנה מאז מונדיאל 1986. בשלב הבתים של טורניר הגמר, הפתיעה הונגריה כאשר ניצחה את אוסטריה 0–2. בהמשך סיימה בתיקו 1-1 עם איסלנד ובתיקו 3-3 עם פורטוגל ועלתה לשמינית הגמר מהמקום הראשון בבית.
בשמינית הגמר הפסידההונגריה על ידי בלגיה 0–4 והודחה מהטורניר.
הונגריה סיימה במקום הרביעי בבית המוקדמות, אחרי קרואטיה, ויילס וסלובקיה, אך עלתה ליורו 2020 בזכות ניצחונות בפלייאוף דרג א' של ליגת האומות על בולגריה ואיסלנד.
הונגריה הוגרלה בשלב הבתים לבית ו', עם פורטוגל, גרמניה וצרפת.
במשחק הראשון הפסידה 3-0 לפורטוגל, אחר כך סיימה בתיקו 1-1 עם צרפת ובתיקו 2-2 עם גרמניה.
הונגריה סיימה במקום האחרון בבית ולא עלתה לשלב הבא.
הונגריה הוגרלה בשלב הבתים לבית א' עם המארחת גרמניה, שווייץ וסקוטלנד.
במשחקה הראשון הפסידה 3-1 לשווייץ ובמשחקה השני הפסידה לגרמניה המארחת 2-0. במשחקה האחרון גברה הונגריה על סקוטלנד 0-1 ובזכות ניצחון זה סיימה במקום השלישי בבית.
אולם מאזנה לא היה מספיק טוב על מנת להעפיל לשמינית הגמר כאחת מארבע הקבוצות בעלות המאזן הטוב ביותר מהמקום השלישי.
שנהדרגסיבובמשחקיםניצחונותתיקו*הפסדיםשערי זכותשערי חובה 2018-2019געלתה לדרג ב631296 2020-2021בעלתה לדרג א632174 2022-2023אשלב הבתים
להלן סגל נבחרת הונגריה לקראת משחקי יורו 2024
נתוני ההופעות והשערים נכונים ל-4 ביוני 2024
נבחרת דרום תימן בכדורגל הייתה נבחרת הכדורגל הלאומית של מדינת דרום תימן מ-1965 עד 1989.
נבחרת דרום תימן השתתפה פעם אחת בגביע אסיה (1976) ולא עברה את הסיבוב הראשון.
ב-1990 התאחדה הנבחרת עם נבחרת צפון תימן.
הנבחרת ערכה את משחקה האחרון בכווית סיטי, כווית ב-5 בנובמבר 1989 מול נבחרת גינאה, במשחק שנגמר בניצחון 0–1 של דרום תימן.
נבחרת הודו בכדורגל היא נבחרת הכדורגל הלאומית של הודו.
נבחרת הודו הגיעה למקום השני בגביע אסיה 1964 שנערך בישראל, וסיימה במקום הרביעי באולימפיאדת מלבורן 1956.
הנבחרת השתתפה באולימפיאדת לונדון, ועוררה עניין תקשורתי רב בשל העובדה ששחקניה שיחקו ברגליים יחפות.
לקראת מונדיאל 1950 הזמינה פיפ"א את הנבחרת להשתתף במונדיאל כנציגת אסיה, אולם הבהירה לה כי לא תאפשר לה להשתתף במשחקים כששחקניה יחפים.
נבחרת הודו טרם רשמה הופעה במונדיאל.
נוויל ד'סוזה היה השחקן ההודי הראשון, והאחרון, שהבקיע שלושער במשחקים האולימפיים, נגד נבחרת אוסטרליה במשחקים אלו.
הודו אף השתתפה במשחקים האולימפיים ב-1948, 1952 ו-1960. נבחרת הודו זכתה בזהב במשחקי אסיה בשנת 1962 וכן סיימה ב-1966 במקום הרביעי וב-1970 במקום שלישי.
היה זה תור הזהב של הנבחרת.
הנבחרת זכתה רק עוד פעם אחת בתואר מחוץ לתת היבשת ההודית כאשר הנבחרת זכתה בגביע LG בווייטנאם בשנת 2002 תחת המאמן האנגלי סטפן קונסטנטין.
בשנת 2003, במשחקים האפרו-אסייתים, זכתה הודו במקום הראשון במשחקים שנערכו בפעם הראשונה בהיסטוריה, על אדמת הודו.
נבחרת הודו משחקת בכחול, צבעה של צ'אקרה אשוקה על דגל הודו .שאר הצבעים בדגל, זעפרן, לבן וירוק נחשבו שנויים במחלוקת מכדי לשמש כצבע עיקרי, שכן גופיות עם זעפרן וירוק משמשות לעיתים קרובות במדינות שכנות.
הכחול כצבע הלאומי של הודו הפך במהרה לבולט יותר בשל הצלחתן של קבוצות הקריקט והוקי שדה .
קבוצת הכדורגל, לעומת זאת, השתמשה בגוון כחול כלשהו במשך עשרות שנים.
התלבושות והמדים של הנבחרת התפתחו ככל שהמשחק התפתח במהלך השנים ובתקופה האחרונה נוצלו טכנולוגיות חדשות לשיפור התלבושות והמדים.
בתחילת המאה ה-21, הודו לבשה חולצה כחולה שמיים עם מכנסיים שחורים וגרביים כחולי שמיים כערכה.
נבחרת הונג קונג בכדורגל היא נבחרת הכדורגל הלאומית של האזור המנהלי המיוחד של הונג קונג.
בטורנירים בינלאומיים מופיעה הנבחרת כ"נבחרת הונג קונג, סין".
הנבחרת ייצגה את הונג קונג במשחקים בינלאומיים עוד לפני 1997, כשהונג קונג עוד הייתה מושבה של בריטניה.
הנבחרת המשיכה לייצג את תושבי הונג קונג כאשר המושבה הועברה לידי סין והפכה ל"אזור מנהלי מיוחד".
נבחרת הונג קונג נפרדת מנבחרת סין כחלק משיטת "מדינה אחת, שתי שיטות" המאפשר למחוז נפרד זה לשמור על מסגרות הספורט הייצוגיות שלו.
משחקה הראשון של הנבחרת היה בשנת 1949 כנגד נבחרת קוריאה הדרומית.
הניצחון הראשון של הנבחרת היה בשנת 1953, נגד נבחרת קוריאה הדרומית, והתוצאה בסיום המשחק הייתה 4:0 לטובת נבחרת הונג קונג.
הונג קונג העפילה לשלושה טורנירים של גביע אסיה בכדורגל, כולל הטורניר של 1956 שאותו אירחה וסיימה במקום השלישי.
נבחרת הונג קונג מעולם לא העפילה לגביע העולם בכדורגל.
למרות זאת, הונג קונג נתנה את הופעתה המרשימה ביותר במוקדמות מונדיאל 1986. ב-19 במאי 1985, בבייג'ינג שיחקה הונג קונג כנגד נבחרת סין החזקה כאשר נבחרת הונג קונג הייתה צריכה ניצחון כדי לעלות משלב הבתים לשלב ההצלבה ונבחרת סין הייתה זקוקה לתיקו בלבד על מנת לעלות.
במשחק ניצחה נבחרת הונג קונג 2:1 ולכן עלתה לשלב ההצלבה ובו הפסידה לנבחרת יפן החזקה.
הפסד זה נחקק בזכרונם של אוהדים רבים בסין כההפסד המביש ביותר בתולדות הנבחרת בעוד שחקני הנבחרת של הונג קונג התקבלו בכבוד רב בהונג קונג.
ב-9 בפברואר 2005, לחגיגת 90 שנה לשני המועדונים, התאחדות הכדורגל של הונג קונג והתאחדות הכדורגל של ברזיל אירחה הונג קונג את זוכת גביע העולם ב-2002, נבחרת ברזיל למשחק ידידות.
נבחרת ברזיל ניצחה במשחק בתוצאה 7:1.
ערכת הבית של הנבחרת הלאומית כוללת בדרך כלל חולצה אדומה, מכנסיים קצרים אדומים וגרביים אדומות או לבנות, בעוד ערכת החוץ כוללת חולצות לבנות, מכנסיים קצרים לבנים וגרביים אדומות או לבנות.
נבחרת המלדיביים בכדורגל היא נבחרת הכדורגל הלאומית של האיים המלדיביים.
הנבחרת התמודדה בשלב ההעפלה השני למונדיאל 2006 והצליחה להשיג תוצאה מרשימה בכל קנה מידה, תיקו 0-0 ביתי נגד נבחרת קוריאה הדרומית.
ערכת הבית של האיים המלדיביים מורכבת מחולצה אדומה ומכנסיים קצרים אדומים - אדום הוא הצבע הלאומי של האיים המלדיביים, והוא מייצג את אומץ ליבם של גיבורי האומה.
צבעי הקבוצה הנוכחיים: משחקי הבית כוללים חולצה אדומה בוהקת, מכנסיים קצרים אדומים כהים וגרביים אדומות בוהקות.
משחקי החוץ כוללים שרוולים כחולים עם חולצה טורקיז, מכנסיים קצרים כחולים וגרביים טורקיז.
טורקיז הוא הצבע החדש של משחקי החוץ.
צבע השלישי כולל ערכה לבנה לחלוטין, ערכה ירוקה כהה לחלוטין או ערכה שחורה לחלוטין.
נבחרת האיטי בכדורגל היא נבחרת הכדורגל הלאומית של האיטי.
הנבחרת העפילה פעם אחת לגביע העולם בכדורגל במונדיאל 1974 והפסידה בשלב הבתים לנבחרות איטליה, ארגנטינה ופולין.
ב-19 בנובמבר 2025 העפילה בפעם השנייה בתולדותיה, לאחר שניצחה 2-0 את ניקרגואה, וזכתה במקום השני בבית.
נבחרת האיטי סיימה שנייה בגביע הקריבי בשנת 2001 וזכתה בגביע הקריבי בשנת 2007. בגלל הבעיות השוררות כיום (נכון ל-2007) בהאיטי הנבחרת מארחת את המשחקים במיאמי, פלורידה.
נבחרת הונדורס בכדורגל לגברים היא נבחרת הכדורגל הלאומית של הונדורס, המייצגת אותה מאז 1921. ידועה בכינוייה "לוס קטרצ'וס".
הנבחרת נחשבת לאחת הנבחרות המוכשרות ביותר ב-CONCACAF, ואף סיימה במקום השלישי בקופה אמריקה בשנת 2001, כולל ניצחון בתוצאה 0–2 על נבחרת ברזיל לאחר שנבחרת ארגנטינה פרשה יום אחד לפני פתיחת הטורניר.
נבחרת הונדורס העפילה שלוש לגביע העולם.
בשנת 1982, השיגה תוצאות תיקו בשלב הבתים נגד נבחרות ו והפסידה לנבחרת יוגוסלביה בתוצאה 0–1.
המונדיאל השני שאליו העפילה היה 2010. בעקבות הפסדים לנבחרות ו ותיקו 0:0 מול סיימה הונדורס את שלב הבתים במקום האחרון, ללא שערי זכות.
המונדיאל השלישי אליו העפילה הונדורס היה מונדיאל 2014, בו הפסידה הונדורס בכל משחקיה, לנבחרות , ו
הישגי הנבחרת הגדולים ביותר מלבד המקום השלישי בקופה אמריקה הם המקום השני בגביע הזהב של CONCACAF בשנת 1991, וזכיות בגביע UNCAF לאומות (כיום קופה סנטרואמריקנה) בשנים 1993, 1995 ו-2011. היא השיגה את ניצחונה הגבוה ביותר ב-13 במרץ 1946 מול , בתוצאה 0–10.
מלחמת הכדורגל, בין הונדורס לאל סלוודור התחילה לאחר משחק מוקדמות למונדיאל 1970 נגד נבחרת אל סלוודור.
לאחר המשחק פלשו כוחות צבא מאל סלוודור להונדורס ב-14 ביולי 1969. הסיבה למלחמה אינה נעוצה בתוצאת המשחק, שבסופו של דבר לאחר כל משחקי הגומלין ניצחה אל סלוודור, אלא בבעיית הגבול בין המדינות שהייתה בעיה קשה שחיכתה לפתרון.
ב-14 באוקטובר 2009, העפילה הונדורס אל מונדיאל 2010, אחרי ניצחון 0–1 במוקדמות המונדיאל נגד נבחרת אל סלבדור.
הונדורס הוגרלה לבית 8 ביחד עם צ'ילה, שווייץ וספרד.
במשחקם הראשון הם הפסידו ל צ'ילה 1-0, במשחק השני הם הפסידו לספרד 2-0 משערים של דוד וייה.
במשחק האחרון בבית סיימה הנבחרת בתיקו 0-0 נגד נבחרת שווייץ.
את בית 8 סיימה הונדורס במקום האחרון עם נקודה בודדת.
נבחרת האנטילים ההולנדיים בכדורגל (בפפיאמנטו: Selekshon Antiano di Futbòl,באנגלית: Netherlands Antilles national football team, בהולנדית: Nederlands-Antilliaans voetbalelftal), הייתה נבחרת הכדורגל הלאומית של מדינת האנטילים ההולנדיים שפעלה בין השנים 1958 ו-2010. הגוף שפיקח על הנבחרת הלאומית ועל הכדורגל במדינה נקרא התאחדות הכדורגל של האנטילים ההולנדיים שהייתה חברה בפיפ"א ו-CONCACAF.
משחקה הבינלאומי הראשון של הנבחרת היה בשנת 1934 תחת השם קוראסאו.
בשנת 1948 שונה שם המדינה מהטריטוריה של קורסאו להאנטילים ההולנדיים, אך הנבחרת הלאומית המשיכה להשתמש בשם קורסאו עד 1958.
בשנת 1968, נערכו דיונים בהצעה לצרף את הנבחרת כקבוצה לליגת המחוזות של התאחדות הכדורגל של אנגליה, אשר תשחק את משחקי הבית שלה בהולנד, אך הצעה זו מעולם לא הבשילה.
בשנת 1986, פרשה ארובה מן המדינה ולפיכך לא יוצגה עוד על ידי ההתאחדות והקימה התאחדות משלה.
בשנת 2010, עם פירוקה של המדינה לישויות מדיניות שונות חדלו ההתאחדות והנבחרת הלאומית של האנטילים ההולנדיים להתקיים.
נבחרת קוראסאו בכדורגל ירשה אותה כחברה בפיפ"א ואילו סנט מארטן ובונייר הקימו התאחדויות ונבחרות לאומיות, אך טרם התקבלו כחברות בפיפ"א.
נבחרת הולנד בכדורסל היא נבחרת הכדורסל הלאומית של הולנד.
הישג השיא של הנבחרת הוא מקום רביעי באליפות אירופה בכדורסל שנערכה בשנת 1983.
נבחרת הולנד העפילה פעם אחת בלבד לאליפות העולם בכדורסל בשנת 1986 וסיימה במקום ה-13.
ב-27 באוגוסט 2014 ניצחה הולנד במחזור הסיום מוקדמות יורובאסקט 2015 את נבחרת מונטנגרו ובכך העפילה להולנד לאליפות אירופה בכדורסל לראשונה מאז 1989
נבחרת הונגריה בכדורסל היא נבחרת הכדורסל הלאומית של הונגריה.
כיום, נבחרת זו נחשבת לאחת החלשות באירופה, אך עד סוף שנות ה-60 היא הייתה אחת הנבחרות הטובות באירופה ואף זכתה באליפות אירופה בכדורסל שנערכה בשנת 1955, כשניצחה והקדימה את נבחרת ברית המועצות שהייתה בלתי מנוצחת עד אותה אליפות.
ברמה העולמית, לא הצליחה הנבחרת להותיר רושם ממשי והישג השיא שלה הוא מקום שביעי באולימפיאדת 1960.
נבחרת הודו בכדורסל היא נבחרת הכדורסל הלאומית של הודו.
הנבחרת מנוהלת על ידי התאחדות הכדורסל ההודית.
נבחרת הודו נחשבת לנבחרת בינונית באסיה ולא הגיעה להישגים משמעותיים.
הישג השיא שלה באליפות אסיה בכדורסל הוא המקום הרביעי בשנת 1975. הנבחרת העפילה פעם אחת למשחקים האולימפיים בשנת 1980 וסיימה במקום ה-12 והאחרון.
נבחרת הודו מעולם לא השתתפה באליפות העולם בכדורסל.
נבחרת הונג קונג בכדורסל היא נבחרת הכדורסל הלאומית של הונג קונג.
נבחרת הונג קונג היא מנבחרות הכדורסל החלשות באסיה.
עם זאת היא הופיעה בקביעות באליפות אסיה בכדורסל החל מהאליפות הראשונה בשנת 1960 ועד לאליפות שהתקיימה בשנת 2007. נבחרת הונג קונג כשלה בניסיון ההעפלה לאליפות בשנת 2009 ובכך נעדרה לראשונה בתולדותיה מהטורניר.
למרות כמות ההופעות הרבה, נבחרת הונג קונג סיימה בקביעות בין המקומות האחרונים בכל טורניר.
מיקום השיא שלה הוא המקום החמישי בו סיימה באליפות אסיה הראשונה בשנת 1960.
נבחרת הונג קונג מעולם לא העפילה למשחקים האולימפיים או לאליפות העולם בכדורסל.
נבחרת החובבים של אנגליה בכדורגל הייתה הנציגה החובבנית של אנגליה בתחרויות כדורגל.
הנבחרת הוקמה ב-1906 עם עליית מעמדו של הכדורגל המקצועני, שבעקבותיה הצטמצמו ההזדמנויות של שחקנים חובבנים לקחת חלק במשחקי נבחרת אנגליה.
הנבחרת השתתפה במשחקים רבים נגד נבחרות מאירופה, שהורכבו בעיקר משחקנים חובבנים ומקצוענים.
למרות היותם שחקנים חובבנים הם הצליחו לגבור על רוב יריבותיהם, ובין 1906 ל-1910 רשמו לזכותם 20 משחקים ללא הפסד.
לפי הסכם שנחתם בין ארבע אומות הבית של הממלכה המאוחדת ארגנה התאחדות הכדורגל האנגלית קבוצה שתייצג את המדינה במספר מקרים במשחקים האולימפיים (תחת הכינוי בריטניה הגדולה) בין 1908 ל-1960, ועד 1971 גם בטורנירי ההעפלה.
נבחרת החובבים הבריטית זכתה במדליות זהב בטורנירי הכדורגל של אולימפיאדת לונדון ב-1908 ואולימפיאדת סטוקהולם ב-1912.
הנבחרת המשיכה לשחק במשך שנים רבות, אם כי נגד קבוצות חובבניות בלבד ועם תוצאות פחות טובות.
היא פורקה בקיץ 1974 כאשר ההתאחדות האנגלית ביטלה את ההבחנה בין חובבים ומקצוענים, והחליטה כי כולם ייקראו "שחקנים".
את מקומה של נבחרת החובבים תפסה נבחרת מקצוענית למחצה, המורכבת משחקני מערכת הליגות הלאומית.
חלק מהמשחקים לא מוכרים כבינלאומיים על ידי התאחדות הכדורגל האנגלית, אך כן מוכרים על ידי יריבות הנבחרת.
לפיכך, נבחרת החובבים האנגלית הנחילה לנבחרת גרמניה הפסד 9 - 0 ב-1909, שהיה ההפסד הגבוה בתולדותיה.
היא הנחילה את ההפסדים הגבוהים ביותר גם לנבחרת הולנד (12 - 2), נבחרת שוודיה (12 - 1), נבחרת בלגיה (11 - 2), והשוותה את הפסד השיא של נבחרת הונגריה (7 - 0).
נבחרת המזחלות של ג'מייקה מייצגת את ג'מייקה בתחרויות בינלאומיות במרוצי מזחלות מסוג בובסליי.
הנבחרת הופיעה בזירה העולמית לראשונה באולימפיאדת קלגרי (1988) וממשיכה להתחרות מאז, אם כי במאה ה-21 היא נמצאת בדעיכה.
הנבחרת לא הגיעה להישגים משמעותיים בענף, אבל התפרסמה מעצם היותה פורצת דרך כנבחרת ספורט חורף של אי טרופי חם, ופרסומה גבר עם הצלחת סרט הקולנוע "ג'מייקה מתחת לאפס" המבוסס באופן רופף על תחילת דרכה של הנבחרת.
רעיון נבחרת המזחלות של ג'מייקה צץ לראשונה במוחם של שני אנשי עסקים אמריקאים ממוצא ג'מייקני.
בעת ביקור בג'מייקה צפו השניים במרוץ דחיפת עגלות, ספורט עממי נפוץ בג'מייקה, והגיעו למסקנה שהענף מזכיר מאוד מרוצי מזחלות.
כיוון שמרוץ מזחלות מצריך זינוק תוך כדי ריצה, ולמהירות הזינוק יש השפעה מכרעת על תוצאת המרוץ כולו, חשבו השניים לגייס לנבחרת המזחלות אצנים למרחקים קצרים - תחום שבו ג'מייקה היא מעצמה עולמית.
עקב היענות דלה מאוד של אצני הצמרת בג'מייקה, פנו השניים לקולונל בצבא ג'מייקה והציגו לו את רעיונם.
צבא ג'מייקה נענה לאתגר, וגייס עבור הנבחרת ארבעה ספורטאים משורותיו או מקרב אנשים הקשורים אליו.
כמאמן גויס מחליק מזחלות אמריקאי שייצג את ארצות הברית באולימפיאדת לייק פלאסיד (1980).
נבחרת ג'מייקה הגיעה לאולימפיאדה הראשונה שלה אחרי אימונים מעטים יחסית, וללא ציוד ברמה מספקת.
למזלם, הם התקבלו בחמימות ובאהדה הן מצד הקהל והתקשורת והן מצד המתחרים האחרים, כאנדרדוג בשל היותם נציגים של מדינה בלתי צפויה באולימפיאדת החורף.
המתחרים האחרים לקחו אותם תחת חסותם, סיפקו להם ציוד, תמיכה והדרכה, ולמעשה אפשרו להם להתחרות ברמה נאותה.
הג'מייקנים הרשימו, כצפוי, בעיקר בריצות הזינוק המהירות שלהם, והראו שיפור ממרוץ למרוץ - אולם באחד ממרוציהם בתחרות הרביעיות התהפכה מזחלתם על צידה.
הג'מייקנים ליוו את מזחלתם לאורך המסלול כאשר היא נדחפה על ידי אנשי צוות המסלול אל מעבר לקו הסיום לקול תשואות הקהל התומך, אך נפסלו מהמשך התחרות.
בתחרות הזוגות הצליחו הג'מייקנים לסיים לראשונה תחרות אולימפית, וסיימו במקום ה-30 מתוך 41 נבחרות.
שנות ה-90 ו"ג'מייקה מתחת לאפס"
באולימפיאדת אלברוויל (1992) סיימה ג'מייקה במקום ה-25 מתוך 31 נבחרות במרוץ הרביעיות.
בנוסף, התפצלו ארבעת הספורטאים לשני זוגות והתחרו במרוצי הזוגות בשתי קבוצות נפרדות, וסיימו במקומות 35 ו-36 מתוך 46 נבחרות.
למרות התוצאות הלא מחמיאות זינקה הפופולריות של הנבחרת, בעיקר בשל צאתו לאקרנים ב-1993 - והצלחתו הרבה - של הסרט "ג'מייקה מתחת לאפס" של אולפני וולט דיסני, קומדיה המבוססת באופן רופף על סיפור הקמתה של הנבחרת וקורותיה באולימפיאדת קלגרי.
את השיפור המקצועי שלה הוכיחה נבחרת ג'מייקה באולימפיאדה הבאה, אולימפיאדת לילהאמר (1994).
במרוץ הרביעיות הפתיעה ג'מייקה כשסיימה במקום ה-14 המכובד מתוך 30 נבחרות, לפני שתי הנבחרות של ארצות הברית, שתי הנבחרות של צרפת ונבחרת רוסיה.
מאז ועד היום זהו ההישג הטוב ביותר של הנבחרת.
עם זאת, במרוץ הזוגות נפסלה ג'מייקה כבר במרוץ השני ולא סיימה את התחרות.
באולימפיאדת נאגנו (1998) סיימה ג'מייקה במקום ה-21 ברביעיות (מתוך 31) ובמקום ה-29 (מתוך 39) בזוגות.
שנות ה-2000 - עזיבות משמעותיות ודעיכה
שנות ה-2000 סימנו את דעיכת נבחרת המזחלות של ג'מייקה, שלא הצליחה להתאושש משתי עזיבות משמעותיות של ספורטאים שלא נמצא להם תחליף.
העזיבה המשמעותית הראשונה הייתה של נהג המזחלות של הנבחרת, דאדלי "טל" סטוקס.
סטוקס, טייס בחיל האוויר של ג'מייקה, היה מנהיג הנבחרת והתחרה איתה בכל ארבע האולימפידות בהן השתתפה.
סטוקס הצטרף לנבחרת שיצאה לאולימפיאדת סולט לייק סיטי (2002), אולם לא כמתחרה פעיל.
למעשה, לקראת האולימפיאדה הזו, לא הצליחה ג'מייקה להרכיב נבחרת למרוצי הרביעיות, ולראשונה מאז החלה להשתתף באולימפיאדות שלחה רק זוג מחליקים למרוץ הזוגות.
וינסטון וואט, שהיה חבר נבחרת הרביעיות באולימפיאדות הקודמות, קודם לתפקיד הנהג במקום סטוקס.
בן זוגו, האחראי על בלמי המזחלת, היה לאסלס בראון - כישרון חדש שהתגלה כאחד מבלמי המזחלות הטובים בעולם.
הזוג הג'מייקני סיים את מרוצי הזוגות במקום ה-28 מתוך 39 נבחרות.
עם זאת, הם קבעו שיא מסלול למקטע הראשון של המרוץ - ריצת הזינוק, כשעברו אותה בתוך 4.78 שניות.
המכה השנייה ניחתה על הנבחרת עם עזיבתו של לאסלס בראון, ששאף להצליח ולהפוך לספורטאי צמרת בעולם המזחלות וידע שלא יוכל לעשות זאת בנבחרת ג'מייקה.
לאחר שנשא לאישה את חברתו הקנדית, קיבל בראון אזרחות קנדית ועבר להתחרות עבור קנדה.
ההצלחות שלו לא איחרו לבוא - כבר בשנתו הראשונה כאזרח קנדי, 2005, זכה עבור קנדה במדליית זהב במרוצי הזוגות באליפות העולם.
הוא המשיך וזכה בשתי מדליות אולימפיות ובשתי מדליות נוספות באליפות העולם עבור קנדה, והפך לספורטאי הראשון יליד ג'מייקה שזוכה במדליה בענף.
עבור נבחרת ג'מייקה, עזיבתו של בראון הייתה מכה קשה ממנה לא התאוששה שנים רבות.
בשתי האולימפיאדות הבאות, אולימפיאדת טורינו (2006) ואולימפיאדת ונקובר (2010) לא הצליחה ג'מייקה כלל לעמוד בקריטריונים האולימפיים, ולא שלחה נבחרת למשחקים.
לאחר ההפסקה הארוכה שבה ג'מייקה לאולימפיאדה, לאחר שעמדה בקריטריונים למרוץ הזוגות לאולימפיאדת סוצ'י (2014).
מאחר שחסר להם המימון הדרוש כדי להגיע למשחקים, הם נעזרו בקהילת דוז'קוין (מטבע דיגיטלי מבוזר) אשר הצליחה לגייס 30,000$ מתוך המקסימום הדרוש של 40,000$ בתוך יומיים..
בנוסף לכך, הם שמו לעצמם מטרה לגייס 80,000$ נוספים דרך אתר ההתרמות Crowdtilt ובסיום הקמפיין הצליחו להתעלות על כך והשיגו את הסכום הכולל של 129,537$.
וינסטון וואט שב ותפס את עמדת הנהג.
הזוג הג'מייקני סיים את האולימפיאדה במקום ה-29 מתוך 30 נבחרות.
נבחרת הגברים החמיצה את הקריטריון לאולימפיאדת פיונגצ'אנג (2018), אך לעומת זאת שלחה ג'מייקה לאולימפיאדה בפעם הראשונה זוג מחליקות למרוצי הנשים - קרי ראסל, אצנית לשעבר שזכתה במדליית זהב באליפות העולם באתלטיקה 2013 כחלק מרביעיית השליחות 4X100 של ג'מייקה, וג'זמין פנלייטור-ויקטוריאן, ג'מייקנית-אמריקאית שייצגה באולימפיאדת סוצ'י את ארצות הברית.
הזוג סיים במקום ה-19 מתוך 20 זוגות.
כמו כן שלחה ג'מייקה בפעם הראשונה מחליק לתחרות המזחלות מסוג סקלטון, אנתוני ווטסון, שסיים במקום ה-29 מתוך 30.
פנטיילור-ויקטוריאן ייצגה את ג'מייקה גם באולימפיאדת בייג'ינג (2022) במזחלת ליחידות - תחום שנכנס למסגרת האולימפית לראשונה - וסיימה במקום ה-19 מתוך 20 מתחרות.
במזחלות הגברים שלחה ג'מייקה שני מתחרים לתחרות הזוגות, והזוג הג'מייקני סיים במקום ה-30 והאחרון.
ב-1911 נעשו הניסיונות הראשונים לאגד כמה נבחרות עירוניות לכדי נבחרת לאומית אחת שתייצג את המדינה בטורנירים בינלאומיים.
הקבוצה התארגנה לקראת הגעת נבחרת בריטניה בכדורגל שהגיעה לרוסיה תחת השם English Wanderers, והייתה זו הנבחרת הלאומית הזרה הראשונה שהגיעה למדינה.
כבסיס לנבחרת הלאומית היוו שחקני סנקט פטרבורג ומוסקבה שהיו היחידות, בעלות ניסיון בהופעות בינלאומיות.